CELEX: 62009CN0219
Language: et
Date: 2009-06-16 00:00:00
Title: Kohtuasi C-219/09: Eelotsusetaotlus, mille esitas Tribunale di Milano (Itaalia) 16. juunil 2009 — Vitra Patente AG versus High Tech Srl

29.8.2009   
            
            
               ET
            
            
               Euroopa Liidu Teataja
            
            
               C 205/23
            
         Eelotsusetaotlus, mille esitas Tribunale di Milano (Itaalia) 16. juunil 2009 — Vitra Patente AG versus High Tech Srl
   (Kohtuasi C-219/09)
   2009/C 205/40
   Kohtumenetluse keel: itaalia
   
      Eelotsusetaotluse esitanud kohus
   
   Tribunale di Milano
   
      Põhikohtuasja pooled
   
   
      Hageja: Vitra Patente AG
   
      Kostja: High Tech Srl
   
      Eelotsuse küsimused
   
   
               1.
            
            
               Kas direktiivi 98/71/EÜ (1) artikleid 17 ja 19 tuleb tõlgendada nii, et kui kohaldatakse liikmesriigi siseriiklikku seadust, millega viidatud direktiiv on siseriiklikku õiguskorda üle võetud, võimaldab liikmesriigile antud õigus määrata sõltumatult kindlaks selle kaitse ulatus ja tagamise tingimused ka välistada selle kaitse disainilahenduste puhul, mis vastavad küll autoriõiguse kaitseks nõutavatele tingimustele, kuid mille puhul tuleb asuda seisukohale, et need muutusid üldkasutatavateks enne, kui jõustusid vastavad siseriiklikud seadusesätted, sest neid ei ole kunagi registreeritud disainilahendustena või oli see registreering sel kuupäeval juba kehtivuse kaotanud?
            
         
               2.
            
            
               Kas juhul, kui vastus 1. küsimusele on eitav, tuleb direktiivi 98/71/EÜ artikleid 17 ja 19 tõlgendada nii, et liikmesriigile antud õigus määrata sõltumatult kindlaks selle kaitse ulatus ja tagamise tingimused võimaldab ka välistada kaitse, kui kolmas isik — kellele disainilahenduste autoriõiguse omanik ei ole luba andnud — on juba valmistanud ja turustanud riigis tooteid, mis on tehtud disainilahenduste järgi, mis muutusid üldkasutatavateks enne, kui jõustusid vastavad siseriiklikud seadusesätted?
            
         
               3.
            
            
               Kas juhul, kui vastus 1. ja 2. küsimusele on eitav, tuleb direktiivi 98/71/EÜ artikleid 17 ja 19 tõlgendada nii, et liikmesriigile antud õigus määrata sõltumatult kindlaks kaitse ulatus ja tagamise tingimused võimaldab ka välistada selle kaitse, kui kolmas isik — kellele nende disainilahenduste autoriõiguse omanik ei ole luba andnud — on juba valmistanud ja turustanud riigis tooteid, mis on tehtud nende disainilahenduste järgi, juhul, kui niisugune välistamine kehtestatakse pikaks ajavahemikuks (kümme aastat)?
            
         
      (1)  EÜT L 289, lk 28; ELT eriväljaanne 13/21, lk 120.